Damehåndboldligaen

Damehåndboldligaen, officielt kaldet Kvindeligaen er den bedste danske række i håndboldens danmarksturnering for kvinder.

De forsvarende mestre er Team Esbjerg, som vandt 2022/23-sæsonen.

Turneringsstruktur

Gældende 2021 
Mesterskabet afgøres mellem 14 hold, der først alle mødes ude og hjemme i et grundspil. De otte bedst placerede hold i grundspillet avancerer til slutspillet, hvor de otte hold fordeles i to puljer á fire hold, hvor man møder hver modstander én gang ude og én gang hjemme. Altså seks kampe i alt. De to puljer opdeles med Nr. 1, 4, 5 og 8 i den ene og Nr. 2, 3, 6 og 7 i den anden. Nr. 1 og 2 fra grundspillet starter slutspillet med to points. Nr. 3 og 4 starter med et enkelt point, mens de resterende hold starter uden points. De hold, der ender som nr. 1-2 i hver pulje, går videre til semifinaler og skal modes i op til tre kampe. Nr. 1 fra den ene pulje møder nr. 2 fra den anden. Vinderne af semifinalerne mødes i op til tre DM-finaler, mens 2'erne tilsvarende mødes i bronzekampe.

Det hold der slutter sidst i grundspillet rykker direkte ned i 1. division, og bliver erstattet af vinderen af 1. division. Holdene, der slutter som nr. 9-13 i grundspillet spiller kvalifikationsspil. Holdene, der slutter som nr. 2 og 3 i 1. division spiller opspil. Det hold der slutter sidst i kvalifikationsspilene, møder det hold fra 1. division der vant opspilet, i op til tre kampe. Vinderen spiller i Damehåndboldligaen næste sæson, taberen spiller i 1. division.

Fra 2014 
De tolv hold i ligaen møder hver modstander én gang ude og én gang hjemme, hvilket giver 22 kampe. Derefter kvalificerer de seks øverste hold sig til slutspillet, hvor nr. 1-2 går direkte i semifinalerne, mens nr. 3-6 spiller starter med at spille mod hinanden således, at nr. 3 vælger en modstander blandt nr. 4-6, mens to øvrige hold i slutspillet møder hinanden. Vinderen af kampene, der har deltagelse af 3'eren i grundspillet møder grundspillets nr. 2 i semifinalen. Den anden vinder møder grundspilsvinderen. Vinderne i semifinalerne mødes i DM-finalerne. Alle kampene i slutspillet afvikles over to kampe.

Nr. 7-9 i grundspillet skal ikke spille flere kampe, og har sikret sig deltagelse i den efterfølgende sæson. Nr. 10 og 11 skal møde hhv. nr. 3 og 2 fra 1. division for at undgå nedrykning. Nr. 12 rykker direkte ned i 1. division.

Fra 2008 - 2013 
Holdene i Damehåndboldligaen spiller om det danske mesterskab i form af et grundspil på 22 kampe efterfulgt af et slutspil, hvortil de seks bedstplacerede hold i grundspillet kvalificerer sig. De fordeles i to puljer med tre hold i hver, der mødes ude og hjemme, i alt seks kampe. De hold, der slutter som nr. 1 og 2 i grundspillet tager ét point med over i slutspillet, mens de øvrige ikke tager nogle points med over. Nr. 1, 3 og 6 fra grundspillet havner i gruppe 1. Nr. 2, 4 og 5 havner i gruppe 2.

Nr. 1 og 2 fra hver slutspilspulje går videre til semifinalerne, hvor man spiller en ude- og hjemmekamp, hvorfra de samlede vindere mødes i DM-finalen, og de to tabere spiller om bronzemedaljerne. Såvel finalerne og bronzekampene afgøres ligeledes over to kampe.

Op-/nedspil 
Nr. 7, 8, 9, 10 og 11 samt nr. 2, 3 og 4 fra 1. division fordeles i to puljer med fire hold i hver. De møder så hinanden én gang hjemme og én gang ude, hvorefter nr. 1 og 2 kvalificerer sig til næste sæsons liga, mens 3'erne mødes i op til tre kampe om den sidste plads i ligaen. Taberen af disse kampe samt nr. 4 i hver pulje må nøjes med 1. division den efterfølgende sæson. Det hold, der slutter på sidstepladsen (dvs. nr. 12) rykker direkte ned i 1. division og erstattes af vinderen af denne. Nummer 7 og 10 i ligaen havner i gruppe 1 sammen med nr. 2 og 4 fra 1. division, mens nr. 8, 9 og 11 Nr. 7 og 8 fra ligaen havner i gruppe 2 sammen med nr. 3 fra 1. division. Nr. 7 og 8 fra ligaen starter kvalifikationsspillet med 2 points, nr. 9 og 10 starter med 1 point, mens de resterende hold indleder kvalifikationen uden points.

Hold i Damehåndboldigaen 2023/24 
Følgende hold deltager i Damehåndboldligaen i 2023/24:

 Aarhus United
 Ajax København
 Bjerringbro FH
 HH Elite
 Ikast Håndbold
 København Håndbold
 Nykøbing Falster Håndboldklub
 Odense Håndbold
 Ringkøbing Håndbold
 Silkeborg-Voel KFUM
 Skanderborg Håndbold
 SønderjyskE
 Team Esbjerg
 Viborg HK

Topscorere 
 2000/2001:  Mette Vestergaard Larsen, FIF Håndbold (133)
 2001/2002:  Camilla Andersen, Slagelse FH (181)
 2002/2003:  Camilla Andersen, Slagelse FH (215)
 2003/2004:  Bojana Petrović, Slagelse FH (175)
 2004/2005:  Bojana Popović, Slagelse FH (174)
 2005/2006:  Tanja Milanović, Ikast-Bording Elite Håndbold (172)
 2006/2007:  Mette Sjøberg, FCK Håndbold (167)
 2007/2008:  Nadine Krause, FCK Håndbold (153)
 2008/2009:  Grit Jurack, Viborg HK (125)
 2009/2010:  Kristina Kristiansen, Team Tvis Holstebro
 2010/2011:  Mette Gravholt, Team Tvis Holstebro (141)
 2011/2012:  Mette Gravholt, Team Tvis Holstebro (204)
 2012/2013:  Estavana Polman, SønderjyskE Håndbold (138)
 2013/2014:  Estavana Polman, Team Esbjerg (153)
 2014/2015:  Jette Hansen, Silkeborg-Voel KFUM (157)
 2015/2016:  Kristina Kristiansen, Nykøbing Falster Håndboldklub (167)
 2016/2017:  Trine Troelsen, Silkeborg-Voel KFUM (180)
 2017/2018:  Ann Grete Nørgaard, Viborg HK (178)
 2018/2019:  Estavana Polman, Team Esbjerg (219)
 2019/2020:  Mia Rej, København Håndbold (170)
 2020/2021:  Kristina Jørgensen, Viborg HK (269)
 2021/2022:  Henny Reistad, Team Esbjerg (245)
 2022/2023:  Henny Reistad, Team Esbjerg (204)

Vindere 

Alle vinderne og øvrige medaljetagere i Damehåndboldligaen siden 1935.

Se også 
 Danmarksmesterskabet
 Herrernes håndboldliga
 1. division (håndbold)
 2. division (håndbold)
 3. division (håndbold)
 Europacuphåndbold (kvinder)
 DHF's Landspokalturnering

Noter